कुत्ते भी लग्जरी गाड़ी में घुमातीं; आखिरी समय में सड़कों से उठाकर खाया खाना
Cuckoo Moray Unheard Story; What is the struggling of Bollywood's First Item Girl Cuckoo Moray? Everything You Need To Know About Her Early career and Later life. न जन्म का पता न परिवार का, नाम भी कुछ सालों पहले सामने आया - एक डांसर होने के बावजूद भी कुक्कू मोरे अपने जमाने की सबसे रईस हस्तियों में शुमार थीं। इनकी रईसी का अंदाजा इस बात से लगाया जा सकता है
"मैंने कभी खाने की कद्र नहीं की। रोज 5-स्टार होटल से खाना मंगवाकर दोस्तों को खिलाती थी। जो बच जाता वो डस्टबिन में फेंक देती। उन्हीं कर्मों का फल है कि आज मैं दाने-दाने को मोहताज हूं और सड़कों से सड़ी-गली सब्जियां बीनकर लाती हूं, वो ही पकाकर खाती हूं।" फिल्म एक्ट्रेस तबस्सुम के सामने अपनी इस हालत को बयां करने वाली ये एक्ट्रेस थीं कुक्कू मोरे।
40 से 60 के दशक के बीच बमुश्किल ही कोई ऐसी फिल्म होती थी, जिसमें कुक्कू का डांस ना हो। ये हिंदी सिनेमा की पहली आइटम गर्ल मानी जाती हैं। इनके एक गाने पर डांस की फीस 6000 रुपए होती थी, उस समय इतने पैसे किसी एक्ट्रेस को पूरी फिल्म में काम करने के लिए भी नहीं मिलते थे।
कुक्कू आलीशान घर में रहती थीं, इनके पास 8000 ड्रेसेस और 5000 जोड़ी जूतों का कलेक्शन हुआ करता था। 3 लग्जरी कारें थीं, जिनमें से एक इनके कुत्तों के लिए ही थी। रोज 5 स्टार होटल से खाना मंगवाती थीं, लेकिन वक्त ने करवट ली और एक समय ऐसा आया कि कुक्कू सड़क पर आ गईं। गुजारे तक के पैसे नहीं बचे थे। ये सड़कों पर फेंकी गई सब्जियां बीनकर लातीं और पकाकर खाती थीं।
कभी फिल्मी पार्टियों की जान रही कुक्कू के आखिरी दिन निहायत गरीबी और अकेलेपन में गुजरे। इनकी मौत पर फिल्मी दुनिया का कोई साथी इन्हें आखिरी विदाई तक देने नहीं आया।
आज की अनसुनी दास्तानें में कहानी रबर गर्ल कही जाने वाली हिंदी सिनेमा की पहली आइटम गर्ल कुक्कू मोरे की....
न जन्म का पता न परिवार का, नाम भी कुछ सालों पहले सामने आया
कुक्कू मोरे का जन्म एंग्लो- इंडियन परिवार में 1928 में हुआ था। इनका जन्म कहां हुआ या इनका परिवार कैसा था, इस बात की जानकारी भी हिंदी सिनेमा के इतिहास में कहीं नहीं है। हालांकि अलग-अलग रिपोर्ट्स में इनके कराची या कोलकाता में पैदा होने के दावे किए गए हैं। कई सालों तक लोगों ने यही माना था कि कुक्कू मोरे इनका स्टेज नेम है, हालांकि चंद सालों पहले ही ये कन्फर्म हुआ कि यही उनका असली नाम था।
1946 में हिंदी सिनेमा से जुड़ीं और छा गईं
कुक्कू मोरे ने 1946 में नानूभाई पटेल के निर्देशन में बनी फिल्म अरब का सितारा से हिंदी सिनेमा में कदम रखा था। ये कमाल की डांसर थीं। शरीर में ऐसा लचीलापन था, जो किसी दूसरी डांसर के पास नहीं था। यही कारण था कि ये बतौर डांसर 40-50 के दशक में हर फिल्ममेकर की पहली पसंद रहीं।
महबूब खान की फिल्म अनोखी अदा (1948) से कुक्कू लीड डांसर बन गईं। बिना गाने के कुक्कू का डांस लोगों को खूब पसंद आया। अगले ही साल 1949 की फिल्म अंदाज में कुक्कू को पहली बार क्रेडिट मिला, इसमें उन्होंने डांस के साथ एक्टिंग भी की।
रंगीन फिल्मों का दौर आया तो बढ़ी पॉपुलैरिटी
1952 में आई महबूब खान की फिल्म आन में पहली बार कुक्कू मोरे रंगीन फिल्म में दिखीं। फिल्म में नारंगी रंग के कपड़े पहनकर कुक्कू ने लंबे-लंबे डांसिंग शॉट दिए। ये हलचल, आवारा, आरजू, लैला मजनू जैसी उस जमाने की लगभग हर हिट फिल्म का हिस्सा हुआ करती थीं।
जब सोना 62 रुपए तोला था तब 6000 रुपए फीस लेती थीं कुक्कू
40-50 के दशक की बात है जब सोने की कीमत 38- 62 रुपए प्रति तोला थी। उस दौर में कुक्कू मोरे 3- 4 मिनट के एक डांस के लिए 6000 रुपए चार्ज करती थीं। उस जमाने की स्टार कही जाने वालीं रूबी मेयर्स भी पूरी फिल्म के लिए करीब 5000 रुपए चार्ज किया करती थीं, लेकिन कुक्कू सिर्फ चंद मिनटों के 6000 लेती थीं। सोने की कीमत से ही हिसाब लगाया जाए तो आज उन 6000 की वैल्यू 5 करोड़ के बराबर होती है।
कुत्तों के लिए भी खरीदी थी लग्जरी गाड़ियां
कुक्कू अपने जमाने की सबसे रईस हस्तियों में शुमार थीं। इनकी रईसी का अंदाजा इस बात से लगाया जा सकता है कि जब हीरो साइकिल से सेट पर पहुंचा करते थे, तब इनके पास 3 लग्जरी गाड़ियां थीं।
एक गाड़ी इन्होंने अपने कुत्तों के लिए खरीद रखी थी, जिसमें उन्हें साथ सेट पर और घुमाने ले जाया जाता था। दूसरी गाड़ी इन्होंने अपने लिए खरीद रखी थी और तीसरी दूसरे कामों में इस्तेमाल की जाती थी।
8 हजार डिजाइनर ड्रेसेस और 5 हजार फुटवियर्स का कलेक्शन
कुक्कू मोरे अपनी ज्यादातर कमाई लग्जरी लाइफ मेंटेन करने में खर्च किया करती थीं। एक समय ऐसा भी आया जब इनके घर में 8 हजार डिजाइनर ड्रेसेस थीं, जितनी आज भी किसी शोरूम में आसानी से नहीं आ सकतीं।
वहीं इनके पास 5 हजार फुटवियर्स थे। न कोई ड्रेस रिपीट करती थीं न ही फुटवियर। गहने भी एक से बढ़कर एक, जिनकी गिनती तक नहीं थी। हीरोइन भी फैशन के मामले में इनसे पीछे रहती थीं।
मुंबई में थे लग्जरी बंगले, जो घर पसंद आता खरीद लेतीं
कुक्कू मोरे का मुंबई में लग्जरी बंगला था, जिसमें हर जरूरी सामान और कई नौकर-चाकर होते थे। इन्हें जो भी घर पसंद आता था ये खरीद लेती थीं। इनकी रईसी की चर्चा फिल्म इंडस्ट्री के अलावा पूरे देश में थी। कुक्कू मेहमानों पर और अपनी लाइफस्टाइल पर पानी की तरह पैसे बहाती थीं। कहा जाता है कि इनके घर में ज्यादातर 5-स्टार होटलों से ही खाना आता था।
हेलेन को फिल्मों में लाईं कुक्कू मोरे, उन्हीं ने छीना लीड डांसर का खिताब
जब रंगून से करीब 867 किलोमीटर पैदल चलकर हेलेन अपनी मां के साथ भारत आईं तो ना उनके पास रहने की जगह थी न कोई सामान। पहले परिवार कोलकाता पहुंचा फिर घर चलाने के लिए बॉम्बे। यहां फैमिली फ्रेंड कुक्कू ने हेलेन की मदद की और उन्हें फिल्मों में काम दिलवाया।
कुक्कू ने खुद हेलेन को ट्रेनिंग दी थी और 1951 की फिल्म शाबिस्तान और आवारा (1951) में कोरस डांसर का पहला काम दिलवाया था। इनकी एक कार हेलेन को सेट तक ले जाने और वापस घर लाने में इस्तेमाल होती थी। कुक्कू अक्सर जरूरतमंद लोगों को फिल्मों में काम दिलवाया करती थीं। प्राण को फिल्मों में लाने वाली भी कुक्कू ही थीं।
हेलेन-वैजयंती माला को तवज्जो मिलने लगी तो छोड़ दिया डांस
यंग और ब्यूटीफुल हेलेन की बढ़ती पॉपुलैरिटी के साथ कुक्कू मोरे का चार्म दर्शकों में कम होने लगा। इसी बीच वैजयंती माला भी अपने अलग डांस स्टाइल से हिंदी सिनेमा में मजबूत पकड़ बना रही थीं। कुक्कू और हेलेन बिमल रॉय की फिल्म यहूदी (1958) और हीरा मोती में साथ डांस करते हुए भी नजर आईं, लेकिन इनमें हेलेन को ज्यादा अहमियत दी गई थी।
इनकम टैक्स की रेड से बर्बाद हुई जिंदगी
कुक्कू मोरे के लग्जरी घरों, गाड़ियों, कीमती गहनों की चर्चा एक समय इतनी बढ़ने लगी कि बात इनकम टैक्स डिपार्टमेंट के कानों तक जा पहुंची। एक दिन इनके घर पर रेड पड़ी तो अकेली कुक्कू अपने खर्चों और सामान की पुख्ता जानकारी नहीं दे सकीं।
डिपार्टमेंट ने इनकम टैक्स नियमों का उल्लंघन करने पर इनकी सारी प्रॉपर्टी और कीमती सामान जब्त कर लिया। कुक्कू जब्त की गई संपत्ति का ब्योरा नहीं दे सकीं, तो उन्हें कुछ वापस नहीं मिल सका।
हालांकि, एक रिपोर्ट में ये भी दावा किया गया कि 70-80 के दशक में इनकम टैक्स डिपार्टमेंट इतना एक्टिव नहीं था कि किसी की पूरी संपत्ति जब्त कर ले।
महंगे शौक पूरे करते हुए कर्ज में दब चुकी थीं कुक्कू
कुक्कू के पास थोड़ी सी सेविंग्स ही बची थीं, जिसमें वो किराए के घर में रहने चली गईं। कुछ महीनों तक तो वो अच्छे से रहीं, फिर धीरे-धीरे पैसे खत्म होने लगे। हेलेन और वैजयंती माला जैसी कई हीरोइन 70 के दशक में बतौर डांसर अपनी धाक जमा चुकी थीं, ऐसे में कुक्कू को काम भी नहीं मिल रहा था।
गरीबी में फिल्म इंडस्ट्री से जुड़े किसी भी व्यक्ति ने उनकी मदद नहीं की। कुक्कू अपने महंगे शौक पूरे करते हुए कर्ज में दबी थीं, जिसे चुकाते हुए उनका आखिरी घर भी चला गया।
सही इन्वेस्टमेंट नहीं की और फिजूलखर्च से हुईं गरीब
कई रिपोर्ट्स में इनकम टेक्स की रेड का जिक्र नहीं मिलता है। उनमें कुक्कू के आर्थिक संकट का कारण उनकी फिजूलखर्ची और उनका खराब फाइनेंस मैनेजमेंट बताया गया। कुक्कू ने शौक में घर खरीदे, लेकिन उनके डॉक्यूमेंटेशन पर ध्यान नहीं दिया। कहीं पैसे नहीं लगाए और दोस्तों, रिश्तेदारों पर भी खूब खर्च किया। एक जगह ये भी दावा किया गया कि कुक्कू को कुछ लोगों ने जानबूझकर फंसाया था।
न प्यार मिला, न परिवार
कहा जाता है कि कुक्कू एक फिल्म डायरेक्टर के साथ रिलेशनशिप में थीं, लेकिन जब वो बर्बाद हुईं तो उसने भी साथ छोड़ दिया। कई जगह लिखा गया है कि कुक्कू ने कभी शादी नहीं की, लेकिन कहीं ये भी कहा जाता है कि कुक्कू ने शादी की थी और उनका एक बच्चा भी था, लेकिन उनके नवजात बेटे की मौत हो गई थी और कुछ सालों में पति भी गुजर गए थे।
अपनी गरीबी के लिए खुद को जिम्मेदार मानती थीं कुक्कू
एक्ट्रेस तबस्सुम ने अपने शो तबस्सुम टॉकीज में कुक्कू के बारे में बताया था कि वो अपनी गरीबी का जिम्मेदार खुद को मानती थीं। कुक्कू ने एक बार तबस्सुम से कहा था- जब मेरे पास बेतहाशा पैसे थे तब मैंने उसकी कद्र नहीं की। मैंने पैसे पानी की तरह बहाए। मैंने पैसों से प्यार किया, लेकिन मेरी जिंदगी में दिक्कतें तब शुरू हुईं, जब मैंने खाने की कद्र नहीं की।
मैं बड़े-बड़े 5-स्टार होटलों से खाना मंगवाती थी, दोस्तों को खिलाती थी, खुद भी खाती थी। जो बच जाता था उसे फेंक दिया करती थी। ऊपरवाले को मेरी बेतरतीबी पसंद नहीं आई और आज में एक-एक दाने को मोहताज हो गई हूं। कभी शान से नौकरों से घिरी रहने वालीं कुक्कू खुद अपने घर के सारे काम करती थीं।
सड़कों पर पड़ी सब्जियां उठाकर घर ले आती थीं कुक्कू
तबस्सुम ने अपने शो में नम आंखों के साथ बताया कि कुक्कू गरीबी में खाने की तलाश में सड़कों पर निकला करती थीं। रुपए नहीं होते थे तो कोई सामान नहीं देता था। एक समय ऐसा आया जब वो सब्जी की दुकानों के बाहर खड़ी इंतजार करती थीं। जैसे ही सब्जीवाला सब्जी धोकर सड़ी हुई सब्जियां फेंकता था तो कुक्कू उन्हें ही उठाकर घर ले आती थीं। उन्हीं सड़ी सब्जियों को पकाती और खाती थीं।
एक समय जब घर का किराया देने के पैसे भी नहीं बचे तो वो सड़कों पर गुजारा करने लगीं। सड़कों पर ही सोतीं और भीख में जो कुछ मिलता उससे गुजारा करती थीं। जब कुछ नहीं होता तो सड़कों से खाना उठाकर खाती थीं।
कैंसर हुआ तो नहीं थे इलाज के पैसे, सड़कों पर घूमती थीं
1963 के बाद कुक्कू मोरे गरीबी और शर्मिंदगी में लोगों से दूर होती गईं। चंद महीनों में ही लोगों को उनकी खबर मिलनी बंद हो गई। 1980 में उन्हें कैंसर हो गया, लेकिन गरीबी ऐसी कि दवाइयों के पैसे तक नहीं होते थे।
सही इलाज न मिलने से कुक्कू की हालत बिगड़ती गई। 1981 में कुक्कू को टाटा मेमोरियल हॉस्पिटल में भर्ती कराया गया, जहां इलाज के दौरान उन्होंने 30 सितंबर को दम तोड़ दिया। फिल्मों से दूर होने के बाद कुक्कू के साथ क्या हुआ, ये इलाज के दौरान ही पता चल सका।
फिल्म इंडस्ट्री से नहीं ली किसी ने खबर
कुछ लोगों ने मिलकर इनका अंतिम संस्कार करवाया, लेकिन अखबारों में खबर दिए जाने के बावजूद फिल्म इंडस्ट्री से कोई नहीं पहुंचा। एक जमाने में जिस कुक्कू मोरे की एक नजर को लोग मरा करते थे, वो भुखमरी, अकेलेपन और गरीबी में दुनिया छोड़ गईं।
फिल्मी सितारों, गानों और फिल्मों की ये अनसुनी दास्तानें भी पढ़िए-
शमशाद बेगम ने बॉलीवुड छोड़ा था क्योंकि गंदगी बढ़ गई:गायिका बनीं तो पिता ने शर्त रखी- बुर्के में ही गाना होगा, फोटो भी नहीं खिचवाएंगी
सैयां दिल में आना रे, आ के फिर ना जाना रे', ये गाना गाने वाली महिला थीं हिंदी सिनेमा की पहली प्लेबैक सिंगर शमशाद बेगम। करीब 4000 गीत गाने वाली शमशाद बेगम का वो रुतबा था कि शुरुआती दिनों में लता मंगेशकर और आशा भोसले से भी इन्हीं की तरह गाने को कहा जाता था। ये अपने जमाने की सबसे महंगी गायिका थीं। उन दिनों जब एक गाने के लिए सिंगर्स को 50 से 100 रुपए के बीच मिलते थे, उस दौर में शमशाद बेगम एक गाने के एक हजार रुपए लेती थीं। कई फिल्म मेकर्स तो उन्हें अपनी फिल्मों के लिए अफोर्ड ही नहीं कर पाते थे। जब ये सिंगर बनीं तो पिता ने शर्त रखी थी कि बुर्का पहनकर ही गाना और कभी तस्वीरें क्लिक मत करवाना।
पूरी कहानी पढ़ने के लिए यहां क्लिक करें-
15 रुपए के लिए ढाबे का नौकर बना हीरोइन : नाजुक हाथ और पतली कमर देखकर दादा साहब फाल्के ने अन्ना सालुंके को बनाया रानी तारामति​​​​​
अन्ना सालुंके। ये हैं भारत की पहली हीरोइन। जब दादा साहेब फाल्के ने 1913 की पहली फिल्म राजा हरिश्चंद्र बनाई तो इसमें काम करने के लिए कोई डांसर कोई वैश्या तैयार नहीं हुई। आखिरकार उन्होंने एक ढाबे वाले को तैयार कर अपनी पहली हीरोइन बनाया। राती तारामती का रोल निभाकर अन्ना सालुंके ने इतिहास रचा। इसके बाद जब 1917 में फिल्म लंका दहन बनीं तब भी दादा साहेब फाल्के ने इन्हें ही सीता का रोल दिया। इसी फिल्म में अन्ना राम भी बने। ऐसे उन्होंने भारत के पहले डबल रोल का रिकॉर्ड भी कायम किया। करीब 5 फिल्मों में हीरोइन बने और 32 फिल्मों में काम करने वाले अन्ना अचानक 1931 में गायब हो गए। उनका क्या हुआ और वो कहां रहे, ये आज भी एक रहस्य है।
पूरी कहानी पढ़ने के लिए यहां क्लिक करें
एक सीन के लिए कटवाए 45 बकरे, 455 मुर्गे:कमाल ने जानबूझकर छोड़ा पत्नी मीना कुमारी का पर्स, कहा था- आज बैग उठाता, कल चप्पल
हिंदी सिनेमा की सबसे आइकॉनिक फिल्म बनाने वाले कमाल अमरोही, जो अपने प्रोफेशन को अपना सब कुछ मानते थे। इन्होंने सिर्फ पाकीजा को ही अपने करियर के 18 साल दिए। कमाल परफेक्शन के लिए पागल थे। फिल्म का हर फ्रेम उन्हें मुकम्मल चाहिए होता था। 45 साल के करियर में उन्होंने सिर्फ 4 फिल्में डायरेक्ट कीं। अपनी आखिरी फिल्म रजिया सुल्तान के एक सीन के लिए उन्होंने 45 बकरे और 455 मुर्गों की बिरयानी बनवाई थी, क्योंकि सीन शाही दावत का था और वो इसे रियल दिखाना चाहते थे।
कमाल अमरोही गजब के राइटर भी रहे। मुगल-ए-आजम के डायलॉग्स के लिए इन्हें अवॉर्ड भी मिला, लेकिन सबसे ज्यादा चर्चा में रहे मीना कुमारी के साथ अफेयर, शादी और तलाक को लेकर। मीना के लिए कमाल इतने पजेसिव थे कि अपने असिस्टेंट से उन पर नजर रखवाते थे। प्यार की ये सनक ही उन दोनों के रिश्ते में अलगाव का कारण बनी। प्यार से शुरू हुई कहानी आरोप, झगड़े, मारपीट और तलाक पर जाकर खत्म हुई। फिर भी प्यार ऐसा कि आखिरी ख्वाहिश में मीना कुमारी के बाजू में कब्र बनवाई गई।
पूरी कहानी पढ़ने के लिए यहां क्लिक करें-